**Likumprojekta “Grozījumi Veterinārmedicīnas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekta “Grozījumi Veterinārmedicīnas likumā” (turpmāk – likumprojekts) mērķis ir uzlabot mājas (istabas) dzīvnieku apzīmēšanas un reģistrācijas kārtību un noteikt maksas apmēru un samaksas kārtību par mājas (istabas) dzīvnieka reģistrēšanu. Likumprojekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 21. panta ceturtā daļa paredz, ka praktizējošs veterinārārsts mājas (istabas) dzīvnieku apzīmē ar mikroshēmu un izsniedz mājas (istabas) dzīvnieka pasi vai vakcinācijas apliecību. Savukārt mājas (istabas) dzīvnieku reģistrācijas kārtība noteikta Ministru kabineta 2011. gada 21. jūnija noteikumos Nr. 491 “Mājas (istabas) dzīvnieku reģistrācijas kārtība” (turpmāk – noteikumi Nr. 491), kuri paredz, ka mājas (istabas) dzīvnieku Lauksaimniecības datu centra (turpmāk – datu centrs) mājas (istabas) dzīvnieku reģistra datubāzē (turpmāk – datubāze) var reģistrēt pie praktizējoša veterinārārsta, vietējā pašvaldībā, datu centrā, izmantojot valsts pārvaldes pakalpojumu portālu [www.latvija.lv](http://www.latvija.lv) (pakalpojums “Mājas (istabas) dzīvnieka pirmreizēja reģistrācija”) vai datu centra tīmekļvietnē pieejamo e-pakalpojumu (“Reģistrēt mājas (istabas) dzīvnieku”). Tā kā dzīvnieka īpašniekam ir piedāvātas izvēles iespējas, kādā veidā reģistrēt savu dzīvnieku datubāzē, tad vairākos gadījumos dzīvnieks sākotnēji netiek piereģistrēts. Tam ir dažādi iemesli, piemēram, aizmāršība, cilvēku neizpratne, kā arī nezināšana par to, ka dzīvnieka apzīmēšana vēl nenozīmē dzīvnieka reģistrāciju datubāzē. Noteikumos Nr. 491 noteikta obligāta visu suņu reģistrācija datubāzē jau no 2017. gada 1. janvāra, bet joprojām patversmēs nonāk, kā arī Pārtikas un veterinārā dienesta (turpmāk – dienests) un pašvaldības policijas pārbaužu laikā tiek konstatēti suņi, kas ir apzīmēti, bet nav reģistrēti datubāzē. Pēc dienesta sniegtās informācijas, 2019. gadā notika 885 pārbaudes mājas (istabas) dzīvnieku turēšanas vietās, to laikā 190 gadījumos konstatējot neatbilstības suņu reģistrācijā. Dzīvnieka apzīmēšanai ar mikroshēmu, bet nereģistrēšanai nav praktiska labuma, tādēļ dzīvnieka apzīmēšanai un reģistrēšanai ir jābūt vienotam procesam. Lai efektīvāk risinātu šīs problēmas, nepieciešams noteikt, ka mājas (istabas) dzīvnieku apzīmē ar mikroshēmu, mājas (istabas) dzīvnieka pasi izsniedz un dzīvnieka pirmreizējo reģistrāciju datubāzē veic tikai un vienīgi praktizējošs veterinārārsts. Ar grozījumiem Veterinārmedicīnas likumā ir jāaktualizē pašlaik valsts pārvaldes pakalpojumu portālā Latvija.lv pieejamais datu centra pakalpojums “Mājas (istabas) dzīvnieka pirmreizēja reģistrācija” (saite <https://latvija.lv/lv/Epakalpojumi/EP193/Apraksts>), kas personai ļauj izdarīt sava mājas (istabas) dzīvnieka pirmreizējo reģistrāciju, izmantojot e-pakalpojumu tiešsaistē. Pēc likuma stāšanās spēkā dzīvnieku īpašniekiem šāds pakalpojums vairs nebūs pieejams. Savukārt mājas (istabas) dzīvnieka īpašnieks saskaņā ar pašlaik spēkā esošo kārtību par mājas (istabas) dzīvnieku reģistrāciju nodrošina informācijas atjaunošanu datubāzē situācijās, kad nepieciešams reģistrēt mājas (istabas) dzīvnieka turēšanas vietas maiņu, īpašnieka vai turētāja maiņu, dzīvnieka nāvi, pazušanu vai atrašanu. Šo datu aktualizācijai tiks saglabāti esošie valsts pārvaldes pakalpojumi portālā Latvija.lv pieejamie datu centra e-pakalpojumi (saite:[https://www.ldc.gov.lv/lv /majas\_dzivnieku \_registresanas\_kartiba/notikumu\_registresana/](https://www.ldc.gov.lv/lv%20/majas_dzivnieku%20_registresanas_kartiba/notikumu_registresana/)), kas saistīti ar mājas (istabas) dzīvnieku reģistrāciju. Pēc likumprojekta spēkā stāšanās pakalpojuma “Mājas (istabas) dzīvnieka pirmreizēja reģistrācija” turētājs portālā aktualizēs valsts pārvaldes pakalpojuma aprakstu saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu.Turpmāk līgumu ar datu centru par maksas iekasēšanu no mājas (istabas) dzīvnieka īpašnieka par mājas (istabas) dzīvnieka reģistrāciju datubāzē būs iespējams slēgt tikai praktizējošam veterinārārstam. Tā kā pašvaldības vairs nenodarbosies ar mājas (istabas) dzīvnieku reģistrāciju datubāzē, nebūs vajadzības slēgt līgumu ar datu centru par maksas iekasēšanu. Likumprojekta 6. pantā ietvertais Veterinārmedicīnas likuma pārejas noteikumu 33. punkts paredz, ka līdz likuma 25. panta 6. punktā minēto Ministru kabineta noteikumu spēkā stāšanās dienai mājas (istabas) dzīvnieki tiks reģistrēti pašreizējā kārtībā. Vienlaikus ir jāparedz, ka Ministru kabinets nosaka maksas apmēru un samaksas kārtību par dzīvnieka reģistrāciju datubāzē.Spēkā esošo Ministru kabineta noteikumu Nr. 491 3. punktā noteikts, ka mājas (istabas) dzīvnieku reģistrācijas prasību izpildi uzrauga un kontrolē vietējās pašvaldības saskaņā ar to saistošajiem noteikumiem, kā arī Pārtikas un veterinārais dienests veterinārās uzraudzības objektos. Veterinārmedicīnas likuma 4. panta pirmās daļas 7. punktā ir noteikts, ka dienesta funkcija ir kontrolēt dzīvnieku apzīmēšanu un reģistrēšanu. Savukārt pašvaldībām šāda funkcija ir noteikta noteikumu Nr. 491 3. punktā. Lai nodrošinātu skaidru un nepārprotamu tiesību normu piemērošanu, ievērojot atbilstošu juridisko tehniku, Veterinārmedicīnas likums papildināms ar 21.3 pantu, nosakot pašvaldību kompetenci likumā. Tas uzlabos izpratni par pašvaldību nozīmi dzīvnieku reģistrācijā un apzīmēšanā.Pašvaldībām šī nav jauna funkcija un nerada papildu administratīvo slogu. Veterinārmedicīnas likuma 59. panta 17. punktā noteikts pienākums dzīvnieka īpašniekam vai turētājam nodrošināt, lai suns līdz četru mēnešu vecumam ir apzīmēts ar mikroshēmu, tam ir mājas (istabas) dzīvnieka pase un tas ir reģistrēts datubāzē līdz četru mēnešu vecumam. Ja suns līdz četru mēnešu vecumam tiek atsavināts, šis pienākums izpildāms līdz atsavināšanas brīdim uz atsavinātāja vārda. Savukārt situācijās, kad dzīvnieks Latvijā tiek ievests no citas valsts, personai, kura organizējusi tāda suņa ievešanu, kas vecāks par četriem mēnešiem, un pēc ievešanas to atsavina, normatīvie akti nenosaka tiesisko pienākumu pirms atsavināšanas reģistrēt suni uz atsavinātāja vārda, tāpēc Latvijā šādu dzīvnieku nav iespējams izsekot. Savukārt Ministru kabineta 2006. gada 4. aprīļa noteikumu Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 33.12. apakšpunkts paredz, ka mājas (istabas) dzīvnieka īpašnieks, kas pavairo tam piederošos suņus un atsavina to pēcnācējus, nodrošina mājas (istabas) dzīvnieku apzīmēšanu un reģistrāciju atbilstoši normatīvajiem aktiem par mājas (istabas) dzīvnieku reģistrācijas kārtību, lai mājas (istabas) dzīvnieku datubāzē būtu izdarīta atzīme par mājas (istabas) dzīvnieku atsavināšanu. No normas izriet, ka jāizpildās divām darbībām – pavairošanai un atsavināšanai, lai dzīvnieku īpašniekam būtu jāizpilda ar normu uzliktais pienākums. Tas nozīmē, ka šī prasība neattiecas uz dzīvniekiem, kas ir ievesti no citas valsts. Latvijas teritorijā suņus no citas valsts drīkst ievest, ja tie atbilst Parlamenta un Padomes 2013. gada 12. jūnija Regulas (EK) Nr. 576/2013 par lolojumdzīvnieku nekomerciālu pārvietošanu un par regulas (EK) Nr. 998/2003 atcelšanu (turpmāk – Parlamenta un Padomes regula Nr. 576/2013) vai Ministru kabineta 2017. gada 3. janvāra noteikumu Nr. 17 “Veterinārās prasības to dzīvnieku apritei, kas nav minēti citos normatīvajos aktos par veterināro kontroli” (turpmāk – noteikumi Nr. 17) prasībām. Viena no suņa veselības prasībām ir derīga vakcinācija pret trakumsērgu. Vakcinācijas prasības pret trakumsērgu ir noteiktas Parlamenta un Padomes regulas Nr. 576/2013 III pielikumā, t.i., vakcinācijas dienā dzīvnieks ir vismaz divpadsmit nedēļas vecs, un pēc vakcinācijas ir pagājusi vismaz 21 diena. Ievērojot minēto, suns, ko Latvijā ieved no citas valsts, nav jaunāks par 15 nedēļām.Mājas (istabas) dzīvniekiem, kas tiek ievesti no citām valstīm, jābūt apzīmētiem ar mikroshēmu, bet tiem var būt dažādi pavaddokumenti – veterinārais sertifikāts vai mājas (istabas) dzīvnieka pase (turpmāk – pase). Sunim, kuru tā īpašnieks ieved no citas Eiropas Savienības dalībvalsts, pavaddokuments ir pase. Savukārt sunim, kuru no citas Eiropas Savienības dalībvalsts ieved ar nolūku atsavināt, pavaddokuments ir pase un veterinārais sertifikāts, bet dzīvniekiem, kuru ieved no valsts, kas nav Eiropas savienības dalībvalsts, pavaddokuments ir tikai veterinārais sertifikāts. Veterinārais sertifikāts ir noteiktas formas dokuments, kas minēts Parlamenta un Padomes 2021. gada 24. marta Regulas Nr. 2021/403, ar ko attiecībā uz tādu veterināro un veterināro/oficiālo sertifikātu paraugiem, kuri paredzēti noteiktu kategoriju sauszemes dzīvnieku un to reproduktīvo produktu sūtījumu ievešanai Savienībā un pārvietošanai starp dalībvalstīm, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Lēmumu 2010/470/ES, 38. nodaļā, un tas paredzēts dzīvnieku pārvietošanai starp dalībvalstīm un ievešanai Eiropas Savienībā. Tā kā saskaņā ar veterināro sertifikātu dzīvnieka saņēmējs ir atbildīgs par dzīvnieka ievešanu un ar to saistītām darbībām, Veterinārmedicīnas likuma 59. panta 17. punkts ir jāpapildina ar prasībām dzīvnieka saņēmējam. Suņa saņēmējs var būt dzīvnieka īpašnieks vai persona, kas organizē suņa ievešanu Latvijas teritorijā. Lai Latvijā būtu iespējams izsekot šādu suni, persona, kas veterinārajā sertifikātā ir norādīta kā suņa saņēmējs, uz sava vārda veic suņa pirmreizējo reģistrāciju datubāzē. Ja suns pēc tam tiek atsavināts, to nododot citai personai, datubāzē izdara atzīmi par suņa īpašnieka maiņu.Situācijās, kad suni, kura pavaddokuments ir pase, Latvijā no citas Eiropas savienības dalībvalsts ieved suņa īpašnieks, tas suni reģistrē datubāzē uz sava vārda 10 dienu laikā pēc ievešanas.Lai noteiktu vienādas prasības attiecībā uz visiem suņiem, kas atrodas Latvijas teritorijā, Veterinārmedicīnas likuma 59. panta 17. punktu nepieciešams papildināt ar prasību, kas uzliek par pienākumu dzīvnieka īpašniekam vai personai, kura veterinārajā sertifikātā ir norādīta kā suņa saņēmējs, 10 dienu laikā pēc suņa ievešanas no citas valsts nodrošināt, ka tam ir mājas (istabas) dzīvnieka pase un tas ir reģistrēts datubāzē. Ja dzīvnieku ir paredzēts atsavināt, šo pienākumu izpilda līdz atsavināšanas brīdim. Noteiktais 10 dienu termiņš ir samērīgs, lai izpildītu šo pienākumu. Likumprojekta pieņemšana pilnībā atrisinās minētās problēmas. |
|  3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests, Latvijas pašvaldību savienība un Rīgas pilsētas pašvaldības policija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz:1) mājas (istabas) dzīvnieku īpašniekiem;2) mājas (istabas) dzīvnieku turētājiem, ja mājas (istabas) dzīvnieku īpašnieks tos pilnvaro dzīvnieka reģistrācijai;3) praktizējošiem veterinārārstiem;4) pašvaldību darbiniekiem (pilnvarotajām personām); 5) dienesta darbiniekiem. Patlaban datu centra mājas (istabas) dzīvnieku reģistra datubāzē ir reģistrēti 154 753 mājas (istabas) dzīvnieki (147 654 suņi, 6968 kaķi un 109 seski).Patlaban datu centra mājas (istabas) dzīvnieku reģistra datubāzē netiek norādīta informācija par mājas (istabas) dzīvnieka turētāju.Pašlaik Latvijā ir reģistrēti 1060 sertificēti praktizējoši veterinārārsti. |
| 2. | Tiesiskā regulējuma ietekme uz tautsaimniecību un administratīvo slogu | Līdz ar likumprojekta stāšanos spēkā mainīsies administratīvais slogs attiecībā uz mājas (istabas) dzīvnieku pirmreizējo reģistrāciju. Administratīvais slogs tiek palielināts praktizējošiem veterinārārstiem, jo tie veiks visu mājas (istabas) dzīvnieku pirmreizējo reģistrāciju. Vienlaikus, palielinoties sniegto pakalpojumu apjomam, palielināsies arī veterinārārstu ienākumi. Administratīvais slogs tiek samazināts pašvaldībām, kas turpmāk vairs nenodarbosies ar mājas (istabas) dzīvnieku pirmreizējo reģistrāciju. Var palielināties izmaksas dzīvnieka īpašniekam par pirmreizējo mājas (istabas) dzīvnieka reģistrāciju, jo praktizējošs veterinārārsts saņems samaksu par šo pakalpojumu, bet reģistrācija, izmantojot portāla Latvija.lv iespējas un pašvaldības pakalpojumu, ir pieejama bez maksas. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā, bet fiziskām personām – 200 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | x |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins | 0 |
| 6.2. detalizēts izdevumu aprēķins |
| 7. Amata vietu skaita izmaiņas | Nav.  |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |  |  |
| --- | --- | --- |
| 1. | Nepieciešamie saistītie tiesību aktu projekti | Likumprojekta normu ieviešanai jāsagatavo Ministru kabineta noteikumu projekts, kurā noteikta mājas (istabas) dzīvnieku apzīmēšanas un reģistrācijas kārtība, maksas apmērs par mājas (istabas) dzīvnieka reģistrēšanu un samaksas kārtība un kurš aizstās patlaban spēkā esošos noteikumus Nr. 491. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Likumprojekts nosūtīts saskaņošanai Latvijas Pašvaldību savienībai un Latvijas Veterinārārstu biedrībai.Likumprojekts publicēts Zemkopības ministrijas tīmekļvietnē www.zm.gov.lv <https://www.zm.gov.lv/zemkopibas-ministrija/apspriesanas/likumprojekts-grozijumi-veterinarmedicinas-likuma-?id=950> un Ministru kabineta tīmekļvietnes sadaļā “Sabiedrības līdzdalība” no 2020. gada 6. līdz 20. augustam. |
| 3. | Sabiedrības līdzdalības rezultāti | Latvijas Veterinārārstu biedrība un Latvijas Pašvaldību savienība atbalsta likumprojektu bez priekšlikumiem un iebildumiem.Par Zemkopības ministrijas tīmekļvietnē publicēto likumprojektu iebildumi un priekšlikumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, pašvaldības policija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzēta jaunu institūciju izveide, esošu institūciju likvidācija vai reorganizācija.Likumprojekts nemaina projekta izpildē iesaistīto iestāžu funkciju un uzdevumu apjomu. |
| 3. | Cita informācija | Nav. |

Zemkopības ministrs K. Gerhards

Kokare 67027066

edite.kokare@zm.gov.lv

v\_sk. = 2199